cyanic-selkie/wikianc huggingface dataset:
Neuvostoliiton hajoaminen
Talouden alamäki
Yksityistäminen alkoi Venäjällä jo vuosina 1990–1991, ja maan valtavan sotilasteollisuuden konversio eli muuntaminen siviiliteollisuudeksi 1990. Loppujen lopuksi konversio ei ollut menestyksekäs, vaikka monia tehtaita muutettiinkin siviilituotantoon. Neuvostotalouden alamäki kiihtyi juuri vuonna 1990, ja pulat olivat jatkuvia. Tämä johtui perestroikan aiheuttamasta keskusjohtoisen talouden höltymisestä. Vuonna 1990 rikollisuus alkoi näkyä selvästi maassa. Pulat ja demokratialiike johtivat siihen, että Gorbatsovin kansansuosio pieneni huomattavasti vuoden mittaan.
Geneven sopimukset
Sopimukset
Geneven sopimukset - Suomen postilaitoksen vuonna 1964 julkaisemat merkit:
Neuvostoliiton hajoaminen
Talouden alamäki
Puolueen pääsihteeri laati 1990 presidentin käskystä erittäin salaisen ohjeen rahojen kätkemisestä kotimaahan ja ulkomaille. Tästä hyötyivät nuoret kommunistit.
Mielenosoitukset ja pluralismi
Helmikuusta 1990 kevääseen 1991 Moskovan keskiluokka osoitti sunnuntaisin mieltään, yleensä mielenosoittajia oli alle 100 000. Helmikuun 5. päivänä pidetyssä mielenosoituksessa 200 000 mielenosoittajaa vaati kommunistipuoluetta pois vallasta, ”dinosauruksia eläkkeelle” Moskovassa. Mielenosoitukset nostivat Boris Jeltsinin Venäjän johtoon, kun demokraatit ottivat Jeltsinin keulakuvakseen. Helmikuussa 1990 McDonald's perusti hampurilaisravintolan Moskovaan.
John Marco Allegro
thumb|John Marco Allegro. John Marco Allegro (17. helmikuuta 1923 Lontoo – 17. helmikuuta 1988) oli brittiläinen arkeologi ja Kuolleen meren kääröjen tutkija.
Neuvostoliiton hajoaminen
Mielenosoitukset ja pluralismi
Maaliskuussa 1990 demokraatit voittivat tasavaltojen paikallisvaalit Leningradissa ja Moskovassa.
John Marco Allegro
Allegro opiskeli seemiläisiä kieliä Manchesterin yliopistossa ja heprean murteita Oxfordin yliopistossa. Hänellä oli metodistipapin koulutus.
Neuvostoliiton hajoaminen
Mielenosoitukset ja pluralismi
Maaliskuussa 1990 Gorbatšov kumosi kommunistipuolueen johtavan aseman eli Neuvostoliiton perustuslain 6. artiklan. 15. maaliskuuta 1990 Gorbatšov valittiin kolmannen kerran 18 kuukauden sisään valtionpäämieheksi.
John Marco Allegro
Allegro kuului ainoana uskonnottomana Qumranin tekstejä tutkineeseen työryhmään. Hänet erotettiin siitä. Allegro vastusti kääröjen selvitystyön hitautta. Hän julkaisi käännöksen Kuparikääröstä kaksi vuotta ennen Józef Milikin julkaisemaa virallista versiota.
Neuvostoliiton hajoaminen
Kansojen nousu
Ukrainassa menestyi vuonna 1989 syntynyt Ruh-niminen kansallinen liike. Maaliskuussa 1991 Viro ja Liettua julistautuivat itsenäisiksi, toukokuussa myös Latvia, mutta Neuvostoliitto ei hyväksynyt julistuksia. Maiden itsenäistymiset toteutuivat Neuvostoliiton vallankaappausyrityksen jälkeen elokuussa 1991.
Ylä-Egypti
pienoiskuva|upright=0.9|Muinainen Ylä-Egypti ja sen [[nomos (Egypti)|nomokset ja tärkeimmät kaupungit.]] Ylä-Egypti on Egyptin eteläosa, joka sijaitsee nimensä mukaisesti Niilin yläjuoksulla ja käsittää Niilin laakson suistosta etelään. Ylä-Egyptin pohjoisraja on suunnilleen Kairon kohdalla. Etelässä se ulottuu Assuaniin. Ylä-Egyptin pohjoispuolella sijaitsee Ala-Egypti ja eteläpuolella Nubia.
John Marco Allegro
Allegron kirja The Chosen People (1971) käsittelee juutalaisten historiaa. Tässä kirjassaan Allegro toteaa, että juutalaisten historia alkaa suunnilleen kuninkaiden ajasta. Sitä aikaisempi historia on vielä vahvemmin sepitetty (pääasiassa Babyloniassa) uskonnollisia tarpeita varten. Allegron mukaan juutalaisia on tosin pitkään ollut Egyptissä, mutta taru erämaavaelluksesta luvattuun maahan sepitettiin papiston Babylonian vankeuden aikoihin. Mooseksen kirjat kirjoitettiin sen jälkeen.
Neuvostoliiton hajoaminen
Kansojen nousu
Toukokuussa 1990 Boris Jeltsin nimitettiin Venäjän parlamentin puhemieheksi eli hänestä tuli käytännössä maan johtaja. Jeltsin erosi kommunistisesta puolueesta heinäkuussa 1990.
Ylä-Egypti
Ylä-Egypti samoin kuin Ala-Egyptikin ovat käsitteinä peräisin jo muinaisen Egyptin ajoilta. Ne olivat alun perin itsenäisiä poliittisia kokonaisuuksia, jotka yhdistettiin Egyptin valtakunnaksi ensimmäisen dynastian aikana. Muinainen Ylä-Egypti jakaantui 22 nomokseen. Jako Ala- ja Ylä-Egyptiin on käytössä myös nykyisin, sillä se perustuu vahvasti Egyptin luonnonmaantieteeseen. Nykyisessä Egyptissä kulkee edelleen kieli- ja kulttuuriraja näiden kahden alueen rajalla.
Neuvostoliiton hajoaminen
Kansojen nousu
Käytännössä parlamentin puhemies Boris Jeltsinin johtama Venäjä julistautui suvereeniksi 12. kesäkuuta 1990.
John Marco Allegro
Teoksessaan The Sacred Mushroom and the Cross Allegro väitti, että kristinusko oli alun perin essealainen samanistinen kultti ja että Jeesuksella viitattiin evankeliumeissa peitetysti punaiseen kärpässieneen (amanita muscaria). Allegron akateeminen ura ja uskottavuus päättyivät tähän.
Neuvostoliiton hajoaminen
Vanhoillisten reaktio
Kesällä 1990 kenraalit päättivät tukea vuonna 1989 perustettua kansanedustaja, eversti Viktor Alksnisin luomaa Liittoryhmää, joka tähtäsi Neuvostoliiton säilyttämiseen pakkokeinoin. Liittoryhmä ei ollut varsinaisesti kommunistinen. Armeijan kenraalit eivät halunneet kaapata valtaa, koska tunsivat olevansa kykenemättömiä hallitsemaan, ja kokivat olevansa ilman kansan tukea.
Ylä-Egypti
Maantiede
Ylä-Egyptin pohjoisraja eli sen ja Ala-Egyptin raja asettuu nykyisin suunnilleen 30 pohjoisen leveyspiirin kohdalle, toisin sanoen nykyisen Kairon kohdalle. Etelässä Ylä-Egyptin katsotaan ulottuvan Assuaniin. Muinaisina aikoina se oli varhaisimman hallinnollisen keskuksen Memfiin kohdalla. Toisaalta Ala- ja Ylä-Egyptin rajan sanotaan olleen hieman pohjoisempana kohdassa, jossa Niilin päähaara jakautui suuhaaroiksi; kun taas toisaalta sen olisi pitänyt olla etelämpänä Memfiin eteläpuolella, jossa oli ainakin Ala-Egyptin eteläisimmän nomoksen ja Ylä-Egyptin pohjoisimpien nomosten välinen raja. Etelässä Ylä-Egypti ulottuu Assuaniin, antiikin Syeneen.
Neuvostoliiton hajoaminen
Vanhoillisten reaktio
Heinäkuussa 1990 puoluekokouksen aikoihin oli selvää, että perestroika tuotti aikaisemmin ennustamattomia, poliittisia muutoksia, kansakunnat olivat ajautumassa erilleen toisistaan.
Ylä-Egypti
Maantiede
Joskus Ylä-Egyptin pohjoisosa sen pohjoisrajalta suunnilleen nykyiseen Asyutiin luetaan kuitenkin erilliseksi Keski-Egyptin alueeksi (antiikissa myös Heptanomis). Antiikin aikana siihen kuuluivat Ylä-Egyptin pohjoisimmat kuusi nomosta. Tällöin varsinainen Ylä-Egypti ulottuu Asyutista Assuaniin. Antiikin aikana tämän varsinaisen Ylä-Egyptin nimenä esiintyy myös Thebais. Se sai nimensä Ylä-Egyptin vanhasta valtakeskuksesta Thebasta, ja käsitti Ylä-Egyptin 16 (eri laskutavoissa 15 tai jopa 19) eteläisintä nomosta.
Ylä-Egypti koostuu kapeasta hedelmällisestä ja vehreästä maakaistaleesta Niilin kummallakin puolella. Heti sen itä- ja länsipuolille levittäytyvät laajat aavikot. Ylä-Egyptin ilmasto on kuumempi ja kuivempi kuin Ala-Egyptissä.
Neuvostoliiton hajoaminen
Vanhoillisten reaktio
Heinäkuussa 1990 kommunistinen puolue oli jakautunut maan yhtenäisyyden kannattajiin ja kansallismielisiin, ja samaa oli tapahtumassa tasavaltojen puolueissa. Tämä kehitys heikensi keskusvaltaa edelleen. Ulkomailla Saksat yhdistyivät 3. lokakuuta 1990.
Ylä-Egypti
Maantiede
Kartoissa eteläinen Ylä-Egypti näyttää olevan pohjoisen Ala-Egyptin alapuolella, koska Niili virtaa etelästä pohjoiseen.
Neuvostoliiton hajoaminen
Vanhoillisten reaktio
Henkilövaihdoksia, jotka lisäsivät uudistushaluisten johtajien määriä puoluehierarkian huipulla, ei tehty alemmalla tasolla ennen vaaleja, ja nämä vanhat apparatsikit, puoluekoneiston virkailijat, toistelivat keskuksen iskulauseita, mutta toimivat vanhalla tavalla.
Ylä-Egypti
Nomokset
Muinainen Ylä-Egypti jakaantui 22 nomokseen eli lääniin. Nomoksissa ja erityisesti niiden nimissä tapahtui historian aikana usein muutoksia, ja niiden egyptinkielisistä nimistä on useita lukutapoja ja translitteraatioita. Nomoksista käytetään usein niiden kreikankielistä nimeä, jonka ne saivat hellenistisellä kaudella. Nomoksilla on myös vakiintuneet numerot.
Neuvostoliiton hajoaminen
Vanhoillisten reaktio
Syys–lokakuussa 1990 Gorbatšov sai korkeimmalta Neuvostolta poikkeusluvan uudistusten jatkamiseen ja esiteltiin Grigori Javlinskin 500 päivän talousohjelma Neuvostoliiton siirtämiseen markkinatalouteen. Ohjelma tavoitteli eräänlaista kansankapitalismia.
Aiottiin kirjoittaa uusi liittosopimus, jonka oli määrä hajauttamalla Neuvostoliittoa hieman ratkaista kansallisuuskiistat.
Mutta samalla vuoden 1990 talvella oli kaupungeissa pulaa monista tarvikkeista ja ruoasta, vaatteista jne.
Venäjällä tapahtunut poliittinen herääminen loi kaksoisvallan maahan, yhtäällä olivat Gorbatšovin johtamat Neuvostoliiton kommunistit, toisaalta Jeltsinin johtamat Venäjän demokraatit. Vanhoilliset alkoivat toimia vuoden 1990 lopulla alkaen painostaa Gorbatšovia. Gorbatšov liittoutuikin vanhoillisten kanssa padotakseen demokraattien ja Neuvostoliiton hajottajien pyrkimykset, sekä toisaalta äärivanhoillisten toimet. 17. joulukuuta Alksnis vaati Gorbatšovia uhaten palauttamaan järjestyksen maahan. Gorbatšov taipui vanhoillisten painostukseen.
Ylä-Egypti
Itsenäinen Ylä-Egypti
pienoiskuva|upright=0.56|Ylä-Egyptin valkoinen kruunu eli hedjet.
Myöhäisellä esidynastisella kaudella Ylä-Egypti muodosti poliittisesti Ala-Egyptistä erillisen kokonaisuuden.
Neuvostoliiton hajoaminen
Baltian maiden kapinat
20. tammikuuta 1991 demokraatit vaativat Moskovassa mielenosoituksessaan Gorbatšovin eroa, samaan aikaan kun Neuvostoliiton sisäministeriön OMON-joukot hyökkäsivät Latvian sisäministeriöön. Välikohtauksessa kuoli viisi ihmistä.
Ylä-Egypti
Itsenäinen Ylä-Egypti
Egyptiksi Ylä-Egypti tunnettiin nimellä Shemau (Šmꜥw). Sillä oli myös lukuisia muita nimimuotoja ja nimityksiä, kuten Ta-shemau (Tꜣ-Šmꜥw), A-resi (ꜥ-rs.j) ja Ges-khenti (Gs-ḫntj). Ylä-Egyptin tunnus oli valkoinen kruunu eli hedjet (𓋑, ḥḏt). Sen yleinen symboli oli myös sut-kasvi (𓇓𓏏, swt), todennäköisesti jokin kaisla.
Neuvostoliiton hajoaminen
Baltian maiden kapinat
Jonkin verran kuolonuhreja tuli tammikuussa 1991 sisäministeriön joukkojen ja joidenkin armeijan yksiköiden hyökättyä Baltian maiden lehdistö- ja televisiokeskuksiin ja vastaaviin vastarintapesäkkeisiin. Monet Neuvostoliiton sotilaskomentajat eivät lähteneet mukaan näihin hyökkäyksiin, jotka tuomittiin pian laajalti niin ulkomailla kuin Venäjälläkin. Jeltsin tuomitsi Baltian kapinoiden kukistamisen tammikuussa 1991 sotilaallisin toimin. Gorbatšovin kannatus romahti entisestään ja 20. tammikuuta kokoontui ainakin 200 000 mielenosoittajaa Moskovan keskustaan vaatimaan Gorbatšovin eroa. Venäjälle alettiin vaatia omaa armeijaa ja KGB:tä.
Ylä-Egypti
Itsenäinen Ylä-Egypti
Ylä-Egyptin kuninkaan eräs arvonimi oli nesut (nswt). Ylä-Egyptin kuninkaiksi 3000-luvulla eaa. mainitaan:
Neuvostoliiton hajoaminen
Baltian maiden kapinat
Silti Liettuaan lähetettiin vielä huhtikuussa laskuvarjojoukkoja, samoihin aikoihin kuin Kaukasian Georgia itsenäistyi.
Valtataistelu
Helmikuussa 1991 Gorbatšov totesi maassa vallitsevan valtataistelun. Vanhoilliset vaativat Gorbatšovilta uudistusten hillitsemistä, ja suurinta Neuvostoliiton osatasavaltaa Venäjää käytännössä johtanut demokraatti Jeltsinin ryhmä kannatti porvarillista kapitalismia.
Ylä-Egypti
Osana yhdistettyä Egyptiä
Ensimmäisen dynastian perustaja Menes yhdisti Ala- ja Ylä-Egyptin yhdeksi valtakunnaksi, mikä näkyy faaraoiden titteleissä nesut-biti (𓆥, nswt-bjtj), ”Ylä ja Ala-Egyptin kuningas”, ja zema-taui (𓋍 tai 𓄥𓇾𓇾, zmꜣ-tꜣwj), ”kahden maan yhdistäjä”, sekä näiden punaisessa ja valkoisessa pskhent- eli sekhemti-kaksoiskruunussa (𓋖 tai 𓌂𓏏𓏭𓋖, sḫmtj).
Neuvostoliiton hajoaminen
Valtataistelu
Kansanäänestys ei itsessään ollut sitova, kansanedustajien kongressin oli määrä kokoontua maaliskuun lopussa päättämään sallittaisiinko Venäjän perustaa oma presidentinvirka. Jos Venäjä saisi perustaa presidentinviran, sen vaalien todennäköisestä voittajasta Boris Jeltsinistä tulisi vakava poliittinen haastaja Gorbatšoville. Vanhoilliset lähettivät Gorbatšoville kirjeen, jossa pyysivät muun muassa estämään demokraatti Jeltsiniä tukeneet mielenosoitukset kansanedustajien työrauhan takaamiseksi. Gorbatšov kielsikin mielenosoitukset ja kutsui armeijan Moskovaan. Moskovan kaupunkineuvosto järjesti kielletyn mielenosoituksen Jeltsinin tueksi silläkin uhalla, että sotilaat ampuisivat mielenosoittajia.
Ylä-Egypti
Osana yhdistettyä Egyptiä
Antiikin aikana alueen nimi oli kreikaksi Anō Aigyptos ja Anō khōra, ja latinaksi Aegyptus Superior. Koptinkielinen nimi on Mares.
Uskonto
Ylä-Egyptin jumalatar oli Nekhbet (𓈖𓐍𓃀𓇑𓏏𓅐). Alueen muita tärkeitä jumalia olivat Isis/Auset, Hathor/Hut-Hor, Sekhmet ja Seth/Sutekh.
Neuvostoliiton hajoaminen
Valtataistelu
Pelättiin vanhoillisten provosoivan väkivaltaisen mielenosoituksen, jotta he saisivat syyn poikkeustilan julistamiseen. Gorbatšov pelkäsi avoimesti mielenosoitusten mahdollista väkivaltaa ja poliittista loppuaan. Kansanedustajien kongressi mitätöi mielenosoituskiellon, tosin niukalla ääntenenemmistöllä.
Sami Kojonen
Sami Eero Johannes Kojonen (s. 29. kesäkuuta 1967 Tuusula, Suomi) on suomalainen näyttelijä, laulaja ja teatterinjohtaja.
Neuvostoliiton hajoaminen
Valtataistelu
28. maaliskuuta sotilaat ottivat valvontaansa Moskovan keskustan ja sulkivat pääsyn Maneesiaukiolle. 50 000 sotilasta, miliisiä ja muuta asemiestä oli puolta miljoonaa mielenosoittajaa vastassa.
Sami Kojonen
Elämäkerta
Hän aloitti uransa teatterialan koulutuksensa jälkeen 1994–1997 Varkauden teatterissa. Tämän jälkeen hän Kuopion Rauhalahden kesäteatterin jälkeen suuntasi Helsinkiin ja freelanceriksi. Kojonen on tehnyt roolitöitä muun muassa Komediateatteri Arenassa, Helsingin kaupunginteatterissa ja Tanssiteatteri Minimissä. Television puolella häntä on nähty muun muassa Syke- (MTV3) ja Kotikatu-sarjoissa (Yle TV-1) sekä Nitrokabinetissa (MTV3), Tarmo TV. Julkunen -Show’ssa (Yle TV1) sekä lukuisissa TV-mainoksissa muun muassa Kari Grandina. Huomattavin kameranäyttelemistyö lienee Tulikaste-elokuvan päärooli vänrikki Laine, sillä elokuva sai parhaan teoksen Grand Prix -palkinnon vuonna 2000 Rassegua Cinematografica Internazionale Eserciti e Popoli -festivaaleilla. Tämän jälkeen Kojonen on nähty esimerkiksi elokuvassa Tali-Ihantala 1944. Kojosen ääni on tullut tutuksi myös lukuisista radiomainoksista ja dubbauksista, kuten esimerkiksi Tehtävä – Pelastakaa kesäloma -piirretystä (Disney), jossa hän lauloi Laulaja-Mikeyn roolin.
Sami Kojosen ura on laajentunut myös laulajauralle tavaramerkkinään uusnostalginen uusi ja vanha tanssimusiikki. Sami Kojonen & Vaihtoaskel -yhtye perustettiin vuonna 2003 ja kolme vuotta myöhemmin 2006 kokoonpano kruunattiin pronssimitalilla tanssiorkestereiden SM-kilpailuissa SMORKissa.
Neuvostoliiton hajoaminen
Valtataistelu
Armeija ei toiminut aktiivisesti rauhallisia mielenosoittajia vastaan. Vain sisäministeriön OMON-joukot ajoivat nyrkein ja patukoin mielenosoittajia pois Maneesiaukiolta, koska aivan keskustaan ne eivät miliisin ja sotilaiden tekemän sopimuksen mukaan saaneet mennä. Mielenosoitus kesti päivän, ja sen lopussa mielenosoittajat ja sotilaat poistuivat rauhallisesti ilman suuria välikohtauksia.
Sami Kojonen
Elämäkerta
Sami Kojonen on levyttänyt kaksi maksisingleä (Kari Grandi-& Janonsammuttajat LPTCD-1 1999, Sami Kojonen – Konstailematonta tanssimusiikkia (LPTCD-2 2003), kaksi singleä YT-neuvottelut (LPTCD-3 2006) sekä Helmi (LPTCD-4 2007). Tuplamaksisinkku Sinä Sinä Sinä (LPTCD-5) julkaistiin 2007 toukokuussa. Ensimmäinen pitkäsoitto Sinä Sinä Sinä (LPTCD-6) julkaistiin kesäkuussa 2014.
Neuvostoliiton hajoaminen
Valtataistelu
Jeltsinin Venäjän demokraatit voittivat Venäjän presidenttikiistan, ja Gorbatšovin valta oli nyt olematon. Huhtikuussa 1991 Venäjälle hyväksyttiin Neuvostoliitosta riippumaton perustuslaki, johon sisältyi määräys presidentin valitsemisesta suoraan kansanäänestyksellä.
9. huhtikuuta 1991 Gruusia julistautui itsenäiseksi.
Sami Kojonen
Elämäkerta
Sami Kojosen teatterityö on laajentui lisää vuonna 1999, jolloin hän perusti teatteriammattilaisten kanssa Tahtiteatterin sekä 2010 Kuopion Uuden Kesäteatterin, joiden teatterijohtaja hän on.
Neuvostoliiton hajoaminen
Valtataistelu
17. kesäkuuta Neuvostoliiton pääministeri Valentin Pavlov koetti turhaan saada hallitukselle poikkeustilavaltuuksia.
Kesäkuun 1991 presidentinvaaleissa valittua Jeltsiniä kannatti 54 % äänestäjistä. Ne olivat Venäjän ensimmäiset demokraattiset presidentinvaalit. Heinäkuussa lakkautettiin Varsovan liitto.
Sami Kojonen
Elämäkerta
2018 Sami aloitti myös radiodokumenttien teon Yle Radio-1:een. Ensimmäisenä tuotoksena julkaistiin hänen kirjoittamansa ja ohjaamansa Sattumalentäjä-dokumentti ja sen jälkeen Brändin vanki (2020), Näyttelijät koronan kourissa (2021) sekä tulossa oleva Näyttelijän työmarkkinat hukassa (2021) -dokumentit.
Neuvostoliiton hajoaminen
Valtataistelu
Gorbatšov koetti hajoamisen vastapainoksi vapauttaa maata aikomalla kirjoituttaa uuden liittosopimuksen ja kieltämällä puoluetoiminnan työpaikoilla. 23. huhtikuuta 1991 yhdeksän tasavaltaa ja Neuvostoliiton johto kokoontuivat Gorbatšovin datšalla Novo-Ogarevossa, ja Gorbatšov suostui tasavaltojen johtoasemaan.
Kahdeksan tasavaltaa yhdeksästä, muut paitsi Ukraina, sopivat uudesta Neuvostoliitosta. Uusi liittosopimus olisi tehnyt tasavalloista itsenäisiä, mutta yhteiseksi olisi jäänyt ulkopolitiikka, presidentti ja puolustusvoimat. Lopulta uuden liittosopimuksen olisivat kirjoittaneet vain Venäjän sosialistinen federatiivinen neuvostotasavalta, Uzbekistan ja Kazakstan.
Sami Kojonen
Elämäkerta
Viimeisimpiä elokuvarooleja:
Neuvostoliiton hajoaminen
Valtataistelu
Gorbatšov näytti historiaan siirtyvän vanhan vallan edustajalta, Jeltsin uudistajalta. Gorbatšovin vuoden 1991 toimet ärsyttivät entisestään vanhoillisia muutosten vastustajia.
Elokuun kaappaus
thumb|[[Neuvostoliiton vallankaappausyritys 1991|Neuvostoliiton elokuun vallankaappausyritys vuonna 1991 Moskovassa.]]
Vanhoilliset kommunistit halusivat elokuun 1991 kaappauksella (19.–21. elokuuta 1991) pysäyttää Neuvostoliiton alkavan hajoamisen ja uudistukset.
Pelättiin, että monet Neuvostoliiton tasavallat eivät allekirjoittaisi uutta liittosopimusta 20. elokuuta 1991. Uutta Neuvostoliiton liittosopimusta ei allekirjoitettu, sillä kaappausyritys ja sen jälkimainingit estivät sen.
Judith Scott
Judith Ann Scott (1. toukokuuta 1943 – 15. maaliskuuta 2005) oli yhdysvaltalainen taiteilija, joka tuli tunnetuksi kooltaan vaihtelevista omintakeisista veistostöistään. Hän oli kuuro ja lisäksi hänellä oli Downin oireyhtymä. Hän sai huomattavaa suosiota outsider art -piireissä.
Neuvostoliiton hajoaminen
Elokuun kaappaus
Gennadi Janajevin muodollisesti johtama, todennäköisimmin turvallisuusjohtaja Vladimir Krjutškovin johtama, kaappaus epäonnistui tavoitteessaan, kaapparien toiminta oli vitkastelevaa, taitamatonta ja eripuraista. Kaappaajat asettivat Neuvostoliiton johtaja Mihail Gorbatšovin kotiarestiin Krimille. Kaappaajia oli juovuksissa tai ainakin krapulassa, Janajevin kädet tärisivät televisiossa. Kansa ei uskonut kaappaajien kertomusta Gorbatšovin sairaudesta. Valkoiseen taloon saapunut Jeltsin organisoi vastarintaa, ja monet venäläiset saapuivat Venäjän parlamenttitalon eli Valkoisen talon ympärille ihmismuuriksi puolustamaan Venäjän johtajaa. Kun Moskovaan saapunut armeija ja erikoisjoukot kieltäytyivät valtaamasta ihmismeren ympäröimää Valkoista taloa kenties tuhansien ihmishenkien hinnalla, kaappaajien oli myönnettävä tappionsa.
Neuvostoliiton hajoaminen
Kaappauksen jälkeen Moskovassa kaadettiin kommunistijohtajien patsaita samaan aikaan kun vapautettu Gorbatšov puhui kansalle perinteistä liturgiaa marxismi-leninismin erinomaisuudesta. Gorbatšov oli menettänyt valtansa ja erosi pian kommunistipuolueen johdosta. Jeltsin oli Venäjän alueella maan todellinen johtaja. Turvallisuuspalvelu KGB:n johtajan Feliks Dzeržinskin patsaan kaatamiseen tarvittiin kaupungin nosturiauto. Kommunistien arkistot avautuivat, ja ne kertoivat rikollisen neuvostohallinnon toimista. Kaappauksen takia kaikki tasavallat itsenäistyivät. Jeltsin julisti kommunistipuolueen laittomaksi, takavarikoi sen omaisuuden ja lupasi Venäjän alueille vapautta niin paljon kuin ne tarvitsevat. Gorbatšov erotettiin kaikista puoluetoimistaan, mutta hän oli yhä muodollisesti maan presidentti. Kommunistipuolueen omaisuutta oli onnistuttu siirtämään turvaan ulkomaille. Ukraina itsenäistyi joulukuussa 1991 Neuvostoliitosta. Baltian maat, Ukraina, Valko-Venäjä, Uzbekistan ja Kirgisia itsenäistyivät 6. syyskuuta 1991 Leningradin nimi muutettiin Pietariksi (Sankt-Peterburg). Syyskuussa 1991 Neuvostoliitto tunnusti Baltian maat itsenäisiksi, Armenia ja Tadžikistan itsenäistyivät, lokakuussa myös Azerbaidžan ja Turkmenistan itsenäistyivät.
Judith Scott
Scott työskenteli usein viikkoja tai kuukausia yksittäisten teosten parissa. Hän käytti kuitua, lankaa ja kankaita kääriäkseen löytämänsä esineet huolellisesti kudotuiksi, käärittyiksi ja niputetuiksi rakenteiksi.
Neuvostoliiton hajoaminen
Itsenäisten valtioiden yhteisö
Venäjän, Valko-Venäjän ja Ukrainan johtajat tapasivat Minskissä, jossa he perustivat Itsenäisten valtioiden yhteisön IVY:n. Kommunistien mielestä se oli vallankaappaus, mutta kun Neuvostoliitosta itsenäistyneet Keski-Aasian maat vaativat pääsyä IVY:yyn, sitä ei pidetty vallankaappauksena. Ennen joulua Alma-Atassa pidetyssä kokouksessa yhdeksän maata liittyi IVY:yyn, ja nimenomaan Ukraina teki laajat varaukset liittosopimukseen säilyttääkseen suvereenisuutensa. Tehtaiden toiminta pysähtyi vuoden 1991 lopuilla maksujen ja raaka-aineiden puutteessa, ja kaupoista ei saanut enää ruokaa ja muita tavaroita. 7. marraskuuta 1991 vallankumouksen muistopäivän jälkeen Moskovaan levisi ruokapula. Neuvostoliiton turvallisuuspalvelu KGB lakkautettiin 6. marraskuuta 1991. IVY perustettiin 1. joulukuuta 1991. Kazakstan itsenäistyi 16. joulukuuta 1991.
Judith Scott
Scott syntyi sydänvikaisena. Hän kuuroutui ennen puhumaan oppimista vakavan tulirokon seurauksena, ja puhumattomuutensa seuraksena hänet diagnosoitiin vakavasti jälkeenjääneeksi, eikä siksi saanut minkäänlaista koulutusta. Scott vietti ensimmäiset seitsemän elinvuottaan kotonaan kaksossisarensa kanssa. Lapsena hänen älykkyysosamääräkseen mitattiin 30. Hän oli eristäytynyt omiin oloihinsa ja kärsi myös käytöshäiriöistä.
Neuvostoliiton hajoaminen
Itsenäisten valtioiden yhteisö
Neuvostoliitto lakkautettiin virallisesti 21. joulukuuta 1991, ja pian Gorbatšov erosi 25. joulukuuta 1991. Neuvostoliiton korkein neuvosto lakkautti itsensä 26. joulukuuta 1991.
Judith Scott
Vasta 1980-luvun loppupuolella Scottin taiteellinen lahjakkuus kävi ilmi. Hän oli jo yli 40-vuotias liittyessään mukaan Creative Growth Art Centerin toimintaan Kaliforniassa. Hän kuoli 61-vuotiaana vuonna 2005.
Carl Jularbo
Carl "Calle" Jularbo (oik. Karl Oskar Karlsson, 6. kesäkuuta 1893 Avesta – 13. helmikuuta 1966 Nacka) oli ruotsalainen harmonikansoittaja, jota on nimitetty jopa Ruotsin "harmonikkakuninkaaksi".
Tausta
Karl Karlsson syntyi köyhään torppaan Bergslagenissa Avestan lähistöllä. Hänen isänsä oli kulkukauppias ja perhe kuului niin sanottuihin "tattareihin" eli Ruotsin kiertolaisiin, yhteiskunnan ulkopuolella paljolti aikanaan olleeseen väestöryhmään. Karl-poika alkoi soittaa harmonikkaa jo viisivuotiaana kotona keittiössä ja naapuritaloissa pidetyissä tansseissa.
Ura
Jularbo kiersi jo vuodesta 1900 lähtien Norjassa ja Ruotsissa pidettyjä soittokilpailuja, usein voitokkaasti.
Elinaikanaan hän nosti harmonikan suosion maassaan vaatimattomasta kansansoittimesta aikansa suosikkisoittimeksi. Häntä myös vastustettiin - esimerkiksi säveltäjä Hugo Alfvén kehotti polkemaan harmonikat palasiksi. Jularbo on Carl Jularbo -museon tietojen mukaan Skandinavian eniten levytyksiä tehnyt solistimuusikko 1 577 gramofonitaltioinnillaan, vaikka hän ei koskaan opetellut nuotteja. Hän kiersi eritoten Norjassa ja Ruotsissa ja hänen konserttinsa saavuttivat kansanpuistoissa jatkuvasti yleisöennätyksiä. Hänelle tunnusomainen soittotyyli oli melodian ehättäminen hieman bassosäestyksen edelle, mitä jäljiteltiin sittemmin laajalti. . Jularbolla oli ilmiömäinen sävelmuisti ja sen johdosta laaja repertuaari, eikä hän opetellut koskaan lukemaan nuotteja.
Jularbon tunnetuksi tekemiä melodioita olivat eritoten Elämää suomalaismetsissä, Avestaforsens brus ja Drömmen om Elin. Jularbon loppuvuosia varjosti tapahtuma, jossa nämä sävelmät paljastuivat muiden tekemiksi, vaikka niitä oli pidetty Jularbon sävellyksinä. Jularbon piti allekirjoittaa lausunto, jossa hän sanoi, ettei ollut säveltänyt kyseisiä lauluja. Elämää suomalaismetsissä oli tanskalainen kansansävelmä, Drömmen om Elin oli alun perin Borgholmsvalsen ja Avestaforsens brus -sävelmä oli alun perin ollut Vals från Ovanåker. Jularbon poika Ebba on sanonut isänsä puolustukseksi, että plagiointi ei välttämättä ole ollut tietoista, vaan Jularbo olisi saattanut ohimennen kuulla laulut, jotka hänen hyvä sävelmuistinsa on taltioinut ja ne olisivat jälkikäteen sävellystyön yhteydessä pulpahtaneet esiin hänen omina teoksinaan.
Jularbon omat muistelmat Med Dragspel i Högsätet ilmestyivät 1946. Hänestä on tehty myös elokuva Kalle Karlsson från Jularbo vuonna 1955 sekä julkaistu hänen elämästään kertovaa kirjallisuutta. Avestan vanhassa kaupungissa sijaitsee Carl Jularbo -museo, joka avattiin hänen 100-vuotissyntymäpäivänsä kunniaksi 1993.
Supertoonika
Supertoonika on musiikkitermi, joka tarkoittaa duuri- ja mollisävelasteikon II asteen säveltä, joka on heti toonikan yläpuolella. Suomen kielessä supertoonikasta on ainakin ennen käytetty myös nimitystä teräsävel.
Supertoonikaa vastaa duuriasteikolla solmisaatiotavu re ja mollissa ti (si). Esimerkiksi C-duuriasteikolla supertoonika on nuotti D, a-mollissa nuotti H.
Laszlo Toth (taiteen tärvelijä)
Laszlo Toth (1. heinäkuuta 1938 – 11. syyskuuta 2012 ) oli unkarilaissyntyinen australialainen geologi, joka vandalisoi Michelangelon Pietà-veistosta Rooman Pietarinkirkossa 21. toukokuuta 1972.
Toth ryntäsi pienen vasaran kanssa Madonnan päälle huutaen ”Minä olen kuolleista noussut Jeesus!” ja irrotti sen käden kyynärpään kohdalta. Sitten hän siirtyi tuhoamaan veistoksen polvea ja nenää.
Toth toimitettiin 29. tammikuuta 1973 mielisairaalaan, josta hänet vapautettiin 9. helmikuuta 1975. Tothia vastaan ei koskaan nostettu syytettä. Hänet karkotettiin vapautuksen jälkeen Australiaan. Australian viranomaiset eivät vanginneet häntä. Hänen arveltiin myöhemmin asuneen Melbournessa.
Tothin teko herätti keskustelua siitä, ovatko arvokkaat taide-esineet turvassa ulkona ja museoissa, etenkin happosateiden ja savun takia.
Toth kuoli syyskuussa 2012.
Åvikhemmet
Åvikhemmet on Siuntiossa, Uudellamaalla sijaitseva juhlatalo ja toimitila, jonka vanhimmat osat ovat peräisin 1800-luvulta. Rakennuksessa on toiminut muun muassa kauppa, leipomo ja Pikkalan kansakoulu.
Åvikin omistaa Siuntion seurakuntayhtymä ja Folkhälsan i Sjundeå r.f.
Historia
Åvikhemmetin kaksikerroksinen, puinen päärakennus on rakennettu 1800-luvulla. Ministeri Rafael Erich osti Åvikhemmetin vuonna 1915 ja asui perheineen rakennuksessa aina Porkkalan vuokra-aikaan asti. Porkkalan vuokrauksen päätyttyä Erichin leski Hellin Erich lahjoitti Åvikhemmetin Siuntion seurakunnalle ja Folkhälsan i Sjundeå r.f. -yhdistykselle. Vuosina 1960-1970 Åvikhemmetissa toimi Pikkalan kansakoulu, äitiys- ja lastenneuvola, sekä seurakuntatalo. Koulutoiminnan lakattua 1970 osa Åvikhemmetista muutettiin asunnoiksi ja osa kokoontumis- ja juhlatilaksi.
Natur och Miljö -yhdistyksen luontokoulu Naturskolan Uttern on kokoontunut Åvikhemmetissä vuodesta 1986. Koulu on Suomen ensimmäinen luontokoulu.
Stevie Ray Vaughan
Stephen "Stevie" Ray Vaughan (3. lokakuuta 1954 Dallas, Texas – 27. elokuuta 1990 East Troy, Wisconsin) oli yhdysvaltalainen blues-rock-kitaristi ja laulaja. Vaughan teki läpimurron vuoden 1983 ensilevyllään ja on varsinkin kuolemansa jälkeen saanut mainetta yhtenä kaikkien aikojen merkittävimmistä kitaristeista.
Uran alkutaipaleet
Stevie Ray Vaughan aloitti kitaransoiton 11-vuotiaana. Harjoittelukaverinaan hänellä oli isoveli Jimmie Vaughan, josta tuli niin ikään tunnettu R&B-kitaristi ja laulaja. Veljekset kasvoivat Texasissa ja soittivat paikallisissa yhtyeissä. Stevie Vaughan jätti koulun kesken 17-vuotiaana keskittyäkseen soittamiseen.
Vaughanin ensimmäinen oma yhtyeensä oli Cobras, joka oli koossa 1970-luvun puolivälissä. Seuraavaksi hän perusti yhtyeen nimeltä Triple Threat, johon kuului jo rumpali Chris Layton, jonka kanssa Vaughan jatkoi yhteistyötä myöhemmillä levyillään. Kun yhtyeen laulusolisti erosi vuonna 1978, yhtyeen nimeksi vaihtui "Double Trouble". Ryhmän basistiksi vakiintui lopulta Johnny Winterinkin kanssa soittanut Tommy Shannon, ja Vaughan itse otti laulajan tehtävät hoidettavakseen. Yhtyeestä tuli pian Texasin suosituimpia, vaikkei se ollut vielä levyttänyt mitään. Vaughan pääsi vuonna 1982 mukaan David Bowien levylle Let's Dance. Hän kuitenkin jätti yhteistyön Bowien kanssa tämän levytyksen jälkeen keskittyäkseen soolouraansa.
Esikoisalbumi
Ensimmäinen soololevy, Texas Flood, ilmestyi vuonna 1983. Melkein kolmekymmenvuotias Vaughan oli tässä vaiheessa jo kypsynyt artistina, ja ensilevy nosti hänet heti suureen maineeseen. Levyn materiaali koostui enimmäkseen bluesista ja blues-rockista, mutta mukana oli laajemmin rock-perinteestä ammentavia kappaleita, kuten levyn avaava Vaughanin oma rock and roll -kappale, "Love Struck Baby". Levyn nimikappale on sovitus vanhasta blues-kappaleesta, ja siinä tulee esiin Vaughanin persoonallinen, joskin hyvin vahvasti Albert Kingiltä vaikutteita saanut blues-soittotyyli. Vaughanin vahva kitarasoundi liittyy osaksi hänen käyttämiinsä hyvin paksuihin kieliin.
Kaksi seuraavaa levyä ja romahdus
Toinen levy, Couldn't Stand the Weather, ilmestyi vuotta myöhemmin. Albumi ei saanut yhtä varauksetonta kiitosta kuin ensilevy. Vaughanin omaa aineistoa oli mukana varsin vähän. Näistä merkittävimmät ovat levyn avaava instrumentaalikappale "Scuttle Buttin'" sekä levyn nimikappale, joka on suoraviivainen rock-kappale. Levyllä on myös cover-versio Jimi Hendrixin tunnetuimpiin kuuluvasta kappaleesta "Voodoo Child (Slight Return)", sekä Guitar Slimin tunnetuin kappale, "Things that I Used to Do". Levyn päättää Vaughanin säveltämä instrumentaalikappale, jossa hänen ilmaisunsa laajentuu yllättäen perinteisen jazzin puolelle.
Kolmannella levyllä, Soul to Soul (1985), Double Troubleen liittyy mukaan kosketinsoittaja Reese Wynans (yhtyeen nimeä ei kuitenkaan vaihdettu takaisin Triple Threatiksi). Levylle on otettu mukaan nyt myös puhallinsoittimia, joilla soundia laajennetaan blues-rockista perinteisemmän rhythm and bluesin puolelle. Mukana on ensimmäistä kertaa säveltäjä Doyle Bramhall, jonka kanssa Vaughan jatkoi yhteistyötä myös myöhemmin.
Comeback
Seuraava levy, In Step, ilmestyi vuonna 1989. Nyt absolutistiksi ryhtynyt Vaughan onnistui tekemään levyn, jota pidetään yleisesti hänen parhaanaan heti ensilevyn jälkeen. Levy menestyi myös kaupallisesti edeltäjiään paremmin nousten albumilistalla sijalle 33, ja voitti Grammy-palkinnon sarjassa "Contemporary blues records". Musiikillisesti levyllä jatketaan varsin samoilla linjoilla kuin aiemminkin. Levy alkaa rock and roll -kappaleella, jonka jälkeen seuraa perus-rockia ja blues-klassikoita. Levyn lopussa on pitkä jazz-vaikutteinen raita.
Wynans soitti edelleen koskettimissa ja puhallinsektio on mukana parilla raidalla. Levyllä on kolme Bramhallin kanssa sävellettyä Vaughanin omia elämänvaiheita heijastavaa rock-kappaletta, joista varsinkin "Tightrope" on noussut suosituksi. Ensilevyn tapaan Buddy Guyltä ja Howlin' Wolfilta on molemmilta mukana cover-kappale. Vaughan ei kuitenkaan Buddy Guyn kappaleessa "Leave my little Girl alone" innostu alkuperäisesityksen tavoin huutamaan äänijänteitään käheiksi, vaan tyytyy hillitympään tulkintaan.
Uran loppu
Vaughanin viimeiseksi jäänyt levy oli Vaughan Brothers -nimellä julkaistu rock-henkinen levy, Family Style, jonka hän teki yhdessä isoveljensä Jimmien kanssa. Jimmie oli soittanut 1970-luvun lopulta alkaen Fabulous Thunderbirds -nimisessä blues-rock -yhtyeessä, jonka varhaiset levyt ovat myöhemmin kohonneet erittäin arvostetuiksi. Levy Family Style on tyyliltään Stevie Rayn aiempia levyjä kevyempää rockia. Molemmat veljeksistä vuorottelivat laulajan roolissa.
Ennen levyn julkaisua Stevie Ray Vaughan kuitenkin kuoli helikopterionnettomuudessa Wisconsinissa 27. elokuuta 1990 palatessaan konsertista, jossa hän oli veljineen esiintynyt Eric Claptonin ja Buddy Guyn kanssa. Jimmie Vaughanin kanssa tehty levy julkaistiin kohta Stevien kuoleman jälkeen. Myöhemmin Jimmie Vaughan kirjoitti kappaleen "Six Strings Down" veljensä muistoksi ja aloitti oman soolouransa.
Vaughanin kuoleman jälkeisenä vuonna 1991 julkaistiin vielä aiempien albumeiden levytyssessioiden jäljiltä ylijääneistä kappaleista viides uutta levytysmateriaalia sisältänyt albumi, The Sky is Crying. Se koostuu enimmäkseen vanhojen blues-klassikoiden ja erilaisten instrumentaalikappaleiden uusista sovituksista.
Ykkösen kausi 1996
Ykkösen kausi 1996 oli Suomen jalkapallon toiseksi korkeimman sarjatason kausi. Kausi pelattiin kahtena 10 joukkueen lohkona kolminkertaisena sarjana. Etelälohkon voittaja oli Hangö IK ja pohjoislohkon TP-Seinäjoki. Lohkovoittajat pelasivat kaksiosaisen karsinnan suorasta noususta Veikkausliigaan, jonka TP-Seinäjoki voitti. Lohkojen kolme viimeistä putosivat suoraan Kakkoseen.
Hangö IK karsi liigapaikasta Helsingin Jalkapalloklubin kanssa. HJK oli sijoittunut Veikkausliigassa kaudella 1996 kuuden joukkueen alemmassa loppusarjassa kolmanneksi. Veikkausliigassa alemmassa loppusarjassa sijoille 4–6 sijoittuneet putosivat suoraan, koska joukkuemäärää pudotettiin kahdestatoista kymmeneen kaudeksi 1997. HJK säilytti paikkansa Veikkausliigassa.
Nousukarsinnat
TP Seinäjoki nousi liigaan yhteismaalein 8–2.
HJK oli joutunut karsintaan, koska sijoittui Veikkausliigassa yhdeksänneksi, eli oli alemman loppusarjan kolmas. HJK säilytti paikkansa liigassa yhteismaalein 2–1.
Savannisininärhi
Savannisininärhi (Coracias caudatus) on Afrikassa esiintyvä säihkylintuihin kuuluva lintulaji.
Koko ja ulkonäkö
Savannisininärhet ovat erittäin värikkäitä. Pää on väriltään vihreä, selkäpuoli ruskeanvihreä. Takamus ja hartiat ovat violetit, leuka ja rinta lilat. Muualta lintu on enimmäkseen vihertävän sininen. Lisäksi sen ulommat pyrstösulat ovat pidentyneet jouhimaisiksi, joiden pituus on noin kahdeksan senttiä.
Pituus 28–30 cm (ilman pyrstöjouhia)
Siipiväli 50 cm
Paino 87–135 g
Levinneisyys
Savannisininärheä esiintyy suuressa osassa itäistä ja eteläistä Afrikkaa. Lajin levinneisyysalue ulottuu Etiopiasta ja Luoteis-Somaliasta Angolan rannikolle ja Etelä-Afrikan pohjoisosiin.
Elinympäristö
Savannisininärhet esiintyvät suurimmaksi osin joenvarsimetsissä, viljelysmailla ja akasiametsissä.
Ravinto
Savannisininärhi ei ole turhan tarkka ravintonsa suhteen. Sille kelpaavat hyönteiset, juoksujalkaiset, skorpionit, hämähäkit, kotilot, sammakot, liskot ja pikkulinnut.
Suosionosoitukset
Musiikin piirissä tapa reagoida myönteisesti musiikkiesitykseen on vanha. Käsien taputtaminen eli aplodit mieltymyksen ilmaisuna on kuitenkin myöhempää perua. Esimerkiksi 1700-luvulla positiivisten tunteiden lisäksi ilmaistiin myös esitysten herättämät kielteiset tunteet, muun muassa appelsiineja heittelemällä.
Suosionosoitukset saattoivat myös olla maksettuja, mitä tapaa esiintyi 1800-luvulta. 1900-luvun alun Italiassa suosionosoitusten ostaminen oli oopperassa yleistä, ja lontoolainen Musical Times -lehti julkaisi jopa tarkan hinnaston erityyppisistä suosionosoituksista. Gustav Mahler tuli tunnetuksi kiellettyään maksetut suosionosoitukset tultuaan Wienin valtionoopperan johtoon.
Changi
right|thumb|300px|Changin alue punaisella merkittynä right|thumb|300px|Changin kansainvälinen lentoasema right|thumb|300px|Rantanäkymä
Changi (kiinaksi 樟宜, tamiliksi சாங்கி) on Singaporen kaupunkivaltion itäisin osa.
Alueella sijaitsevat sekä Changin kansainvälinen lentoasema, joka aloitti toimintansa vuonna 1981. Lisäksi siellä on vankila, jossa toimeenpannaan hirttämällä maassa langetetut kuolemanrangaistukset.
Kääpiökoira
thumb|[[Silkkiterrieriä valmistellaan esitettäväksi koiranäyttelyssä.]] Kääpiökoirat ovat erityisen pienikokoisia koirarotuja, joista monet ovat isompien rotujen kääpiömuotoja. Kääpiökoiria pidetään useimmiten seurakoirina ja niitä kutsutaan joskus myös sylikoiriksi. Kansainvälinen koirajärjestö FCI luokittelee kääpiokoirat FCI-ryhmään 9 ”Seurakoirat ja kääpiökoirat”.
Englanniksi kääpiökoiria kutsutaan ”lelukoiriksi” (toy dogs) ja myös joidenkin kääpiökoirarotujen nimessä esiintyy sana toy. Kääpiökoirat ovat kuitenkin koostaan huolimatta koiria, ja niillä voi olla voimakas suojelus- tai vahtimisvietti. Huonosti koulutetut, purevat yksilöt voivat olla jopa vaarallisia. Toy tarkoittaakin enemmän kääpiötä kuin lelua, ja tässä merkityksessä sitä on käytetty kääpiökoiriin liittyen ainakin vuodesta 1863 alkaen.
Kehitys ja jalostus
thumb|Varakas nainen pienine seurakoirineen [[Jean-Honoré Fragonardin maalauksessa Rakkauskirje noin vuodelta 1770.]] Kääpiökoirien jalostuksessa on yleensä keskitytty pienen koon lisäksi miellyttävään ulkomuotoon. Esimerkiksi italianvinttikoirat ja kääpiöspanielit ovat suurempien vastineittensa pienoiskuvia. Jotkin kääpiökoirarodut on kuitenkin kehitetty aivan tiettyä tarkoitusta varten: esimerkiksi tiibetinspanieleita käytettiin alun perin rukouspyörien vetämiseen.
Bichonit
Kanarialaisen bichon frisén lisäksi bichon-rotuihin luokitellaan italialainen bolognese, madagaskarilainen coton de tuléar, kuubalainen havannankoira, ranskalainen löwchen ja Välimeren alueen maltankoira. Näiden lisäksi SKL on tunnustanut myös venäjänbolonkan, joka kuuluu niin ikään bichon-tyyppiin.
Kääpiöbulldoggit
Bulldoggi-tyyppisiä kääpiökoiria ovat amerikkalainen bostoninterrieri, mopsi ja ranskanbulldoggi.
Kääpiöspanielit
thumb|Papillon hyppää estettä [[agilitykilpailun kääpiökoiraluokassa.]] Eräs tyyppiesimerkki kääpiöspanieleista ovat englantilaiset kääpiöspanielit, joihin kuuluvat cavalierkingcharlesinspanieli ja kingcharlesinspanieli. Mannermaisiin kääpiöspanieleihin (epagneul nain continental) luokitellaan ranskalaiset papillon ja phalène. Myös tiibetinspanielia ja japanese chiniä pidetään kääpiöspanielina. FCI:n ulkopuolisista roduista tähän kategoriaan kuuluu markiesje.
Kääpiöterrierit
Kääpiöterriereihin lukeutuvat muiden muassa amerikankarvatonterrieri, amerikankääpiökettuterrieri, silkkiterrieri ja yorkshirenterrieri sekä FCI:n mukaan myös englanninkääpiöterrieri. Lisäksi venäjäntoy tunnettiin aiemmin mm. nimellä "moskovankääpiöterrieri".
Pinserin ja snautserin tyyppiset kääpiökoirat
Griffonmaisesta ulkonäöstään huolimatta apinapinseri on pinserityyppinen kääpiökoira. Muita vastaavia rotuja ovat kääpiöpinseri ja kääpiösnautseri. Rotutyypillisesti englanninkääpiöterrieri muistuttaa enemmän kääpiöpinseriä kuin terrieriä, kuten myös tšekkiläinen prahanrottakoira.
Aasialaiset rodut
Tiibetiläisiä kääpiö- ja seurakoiria ovat lhasa apso, shih tzu, tiibetinspanieli ja tiibetinterrieri (kooltaan ei kääpiö). Lisäksi tähän ryhmään kuuluvat kiinanpalatsikoira ja japanese chin.
Muut kääpiökoirat
Muita kääpiökoiria ovat mm. chihuahua, venäjäntoy, prahanrottakoira, kiinanharjakoira, toyvillakoira ja kääpiövillakoira.
Kiinan Grand Prix
Ajatus Formula 1 -kilpailun järjestämisestä Kiinassa virisi 1990-luvun lopulla. Vuoden 1999 Formula 1 -kalenteriin oli merkitty Kiinan GP, joka olisi ajettu Zhuhain radalla. Kilpailu kuitenkin pudotettiin kalenterista logististen ongelmien vuoksi.
Saksalainen rata-arkkitehti Hermann Tilke suunnitteli huippumodernin Shanghai International Circuitin, joka rakennettiin Shanghain miljoonakaupungin keskustan lähettyville. Vuonna 2004 Kiinan GP oli Formula 1 -kauden kolmanneksi viimeinen osakilpailu. Vuonna 2005 Shanghai sai kunnian isännöidä kauden päätöskilpailua. Osakilpailu on ollut suuri menestys ja kerännyt katsomoihin valtavat määrät ihmisiä. McLaren-tallin toimitusjohtaja Zak Brown on esittänyt toivomuksen, että Shanghain lisäksi ajettaisiin myös Pekingissä tai Wuxin kaupungissa.
Kauden kilpailu oli Formula 1 -sarjan tuhannes Grand Prix. Vuonna kilpailua ei ajettu maan koronaviruspandemian vuoksi ja koronavirusrajoitusten vuoksi kilpailua ei järjestetty myöskään kausilla –,   vaikka marraskuussa 2021 uutisoitiin, että Kiinan osakilpailun kisajärjestäjillä on monivuotinen kilpailusopimus kauteen 2025 asti.
Voittajat
Suomalaisista kilpailun ovat voittaneet Kimi Räikkönen vuonna 2007 ja Nico Rosberg vuosina 2012 ja 2016. Vuoden 2012 voitto oli samalla Nico Rosbergin F1-uran ensimmäinen.
Paimennusjärvi
Paimennusjärvi on Pirkanmaalla Orivedellä Rantalankulmalla sijaitseva ruohottunut järvi.
Maantietoa
Järven pinta-ala on 2,3 hehtaaria ja se on 300 metriä pitkä ja 150 metriä leveä. Se sijaitsee Rantalankulman peltoaukean keskellä suolla ja itse järvi on matalana alkanut ruohottua umpeen. Sitä ympäröi leveä kosteikko ja suo. Järvellä ei ole kartan mukaan saaria ja se on autio. Sen rantaviivan pituus on 800 metriä ja sen rannat ovat luhtaa ja suota.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 87,8 metriä mpy. Siihen ei ole johdettu ojia, mutta se on ympäröity ojalla, johon peltojen kuivatusvedet johdetaan. Osa vedestä tulee länsipuolella sijaitsevasta Paimennuskorvesta ja osa tulee Vihossuolta.
Historiaa
Vuoden 1855−1856 Kalmbergin kartastossa näkyy, kuinka Paimennusjärviä oli kaksi. Tätä järveä kutsuttiin ”Isoksi Paimennusjärveksi” ja se oli silloin nykyista paljon suurempi. Sen länsipuolella oli ”Pieni Paimennusjärvi”, jonka tilalla on nykyään suo nimeltään Pikku-Paimennus. Karttojen perusteella voidaan olettaa, että järvien välinen puro on nykyisen ojan kohdalla ja että Pikku-Paimennuksen oja, joka laskee Längelmaveteen, oli silloinkin sama. Järvien ympärillä oli suota, jonka reunoja oli raivattu niityiksi. Lähin asutus oli Rajalan talossa. Järvillä on selvästi toimitettu järvenlasku, mutta sen ajankohdasta ei ole löytynyt dokumentteja.
Battlefield 1942
Battlefield 1942 on Digital Illusions CE:n kehittämä ja EA Gamesin vuonna 2002 julkaisema ensimmäisen persoonan ammuntapeli.
Battlefield 1942 sijoittuu toiseen maailmansotaan. Pelin kenttinä toimivat laajat ja realistisesti mallinnetut toisen maailmansodan taistelukentät. Pelaaja voi käyttää erilaisia kulkuneuvoja, kuten panssarivaunuja, lentokoneita ja sukellusveneitä.
Marraskuussa 2012 pelin kymmenvuotisjuhlan kunniaksi Battlefield 1942 julkaistiin ilmaiseksi Originissa. Keväällä 2014 peli kuitenkin poistettiin palvelusta. Pelin viralliset palvelimet suljettiin 30. kesäkuuta 2014.
Kehitys
Battlefield 1942 kehitettiin Digital Illusions CE:n ostaman Refraction Gamesin Codename Eagle -nimisen ensimmäisen persoonan ammuntapelin pohjalta. Codename Eaglessa käytetty arcademainen Refractor 1 -pelimoottori päivitettiin entistä nykyaikaisemmaksi ja realistisemmaksi. Aspyr Media julkaisi Battlefield 1942:n Mac OS X -käyttöjärjestelmälle vuoden 2004 kesällä.
Pelin virallinen verkkopelaaminen loppui 30. kesäkuuta 2014.
Lisälevyt
Battlefield 1942:n kehittäjät julkaisivat pelille lisälevyt The Road to Rome ja Secret Weapons of WWII. Molemmat sisältävät muun muassa uusia pelimoodeja. Deluxe Edition sisältää The Road to Rome -lisäosan.
Modit
Battlefield 1942:lle on ilmestynyt paljon modifikaatioita. Modeista tunnetuimpia on Desert Combat, joka sijoittuu Persianlahden sotaan. Desert Combatissa pelaaja voi pelata Yhdysvaltojen ja Irakin joukkojen puolella.
Muita modeja ovat esimerkiksi suomalaisten toisen maailmansodan taisteluihin sijoittuva FinnWars, Battlefield 1942:n toista maailmansotaa laajentava Forgotten Hope sekä Star Wars -aiheinen Galactic Conquest.
Vastaanotto
Battlefield 1942 oli DICE:n täydellinen läpimurto. Gamerankings on laskenut arvosteluiden keskiarvoksi 89 %, pohjautuen 46 arvosteluun. Gamespotin Scott Osborne antoi pelille 8.8/10, kutsuen peliä toisen maailmansodan sarjakuvaversioksi. IGN:n Steve Butts antoi pelille 9.3/10, ylistäen moninpeliä mutta yksinpeli antaa paljon toivomisen varaa. Peli voitti useita palkintoja kuten tietokonepelaamisen innovaatio, verkkopeli, vuoden tietokonepeli, vuoden peli ja Ruotsin vuosikymmenen peli.
Togomaa
Togomaan protektoraatti eli Togomaa oli alun perin Saksan protektoraatti Länsi-Afrikassa. Siitä tuli Saksan protektoraatti vuonna 1884. Ensimmäisessä maailman­sodassa Ranska ja Iso-Britannia miehittivät Togomaan 26. elokuuta 1914, ja 27. joulukuuta 1916 se jaettiin Ison-Britannian ja Ranskan kesken. Sodan päätyttyä sekä Brittiläinen että Ranskan Togomaa muodostettiin Kansainliiton mandaattialueiksi. Vuonna 1957 Brittiläinen Togomaa liitettiin tuolloin itsenäistyneeseen Ghanaan. Ranskan Togomaa itsenäistyi vuonna 1960, jolloin sen nimi samalla lyhennettiin muotoon Togo.
Historia
pienois|vasen|Saksalainen siirtomaaherra alkuperäiskansan kannettavana. Brittien siirtomaahankkeiden kohdistuessa akanien alueille ja Ranskan Dahomeyhin, saksalaisilla oli tilaisuus saada osa eurooppalaisissa lähteissä Orjarannikkona tunnettua aluetta oman valtansa alle. Vuonna 1884 saksalainen Gustav Nachtigalin johtama retkikunta sieppasi joukon Anéhon alueen päälliköitä ja pakotti nämä neuvotteluihin kanssaan. Saman vuoden heinäkuussa saksalaiset solmivat protektoraattisopimuksen Lomén alueesta. Sopimuksen allekirjoitti omalta osaltaan Togon kaupungin päällikkö Mlapa III, mistä koko siirtomaa sai myöhemmin nimensä.
Saksan vaikutusvalta alueella laajeni sittemmin vasta 1890-luvulla. Saksa sai tuolloin Isolta-Britannialta paitsi Pohjanmerellä sijainneen Helgolandin saaren, myös alueita brittien hallitsemasta Kultarannikosta eli nykyisestä Ghanasta. Saksalaiset levittivät vaikutusvaltaansa myös sisämaahan tieteellisten tutkimusmatkojen verukkeella ja solmivat sopimuksia paikallisten päälliköiden kanssa. Togomaan rajat Ranskan ja brittien hallitsemien alueiden kanssa vakiinnutettiin Pariisin sopimuksella vuonna 1897.
Ensimmäinen maailmansota päätti saksalaisvallan alueella. Ympärysvaltoihin kuuluneet Iso-Britannia ja Ranska miehittivät alueen ja jakoivat sen keskenään, brittien saadessa kaksi kolmasosaa alueesta ja Ranskan pitäessä loput. Aluetta hallittiin Kansainliiton mandaattialueena ja sittemmin Yhdistyneiden kansakuntien (YK) mandaattina aina Togon itsenäistymiseen saakka vuonna 1960.